Ǎ mɔ́n wáma, dzáá wé, amú ó nə̄ zám; ebǎb wé yâyi wa bɔ ézəzəg á ndab anyu. 14Yə́mə́ hḿ nâ éyə fəg e nə́ nálā ású ńsísīm wóe, ngə́ ō bī dzɔ̄, wayi bǐ miǹtag, ású mə́lú mázu afidí dóe láyǐ kig sáma. 15Ǎ ḿbə̂ mod, tə wakɔli obag êtɔbɔgɔ sósōō mod, tə watsam ndá dzīē; 16amú sósōō mod a nə dzǎm kǔ biyɔŋ zamgbál, a dúgan tə́bə́, hədá, bəbə̂ bə́ mam bátyē bəbə̂ bə́ bod məkǒl á sí. 17Ngə́ ńzīzíŋ wóe ó ku, tə watag, tə ǹnə́m wóe wâfon amú óbag ó nɔ̄ŋ nyē; 18Ǹtondôbə a zǎ yén nálā, ǎ ngáliŋan, a dzoge fə éndə́gə́lə́ á və́ yi nyé ndə́gələ. 19Tə waman fam ású bəbɔ bə́ ábé, tə wabɔ bəbə̂ bə́ bod m̀bə̂ ǹnə́m; 20amú ósū wâbɔbɔ ású m̀bɔ ábé ńdɔ̄ fə alámbā bə́bə̂ bə́ bod lâyi dím. 21Ǎ mɔ́n wáma, mbádága Ǹtondôbə ai ǹkúkúmá. Tə wabáman ékɔ́á ai bətséndē bə́ mam[2] ! 22Amú amalá á nə̄ bɔ́ dzǎm kwī ńsibiná. Zá kig ǎ yəm ákyāī ámalá ḿbɔ̄g ósə yǎ ábə̄ bɔ́ á nə̄ dzǎm kūb ?